भारत में कॉफी उत्पादन
1940 के दशक में, भारतीय फिल्टर कॉफी, गहरे रोस्टेड कॉफ़ी बीन्स से बनायी जाने वाली मीठी दूध की कॉफ़ी (70%–80%) और चिकोरी (20%–30%) व्यावसायिक रूप से काफी सफल हुई. यह विशेष रूप से आन्ध्र प्रदेश, कर्नाटक, केरल और तमिल नाडू के दक्षिणी राज्यों में लोकप्रिय थी। कॉफ़ी के सबसे ज्यादा इस्तेमाल किये जाने वाले बीन्स अरेबिका और रोबस्टा हैं जिन्हेंकर्नाटक (कोडागु, चिक्कामगलारू और हस्सन), केरल (मालाबार क्षेत्र) और तमिल नाडू (नीलगिरी जिला, येरकौड़ और कोडईकनाल में उगाया जाता है।
चिकमगलूर जिला
चिकमगलूर ज़िला भारत के कर्नाटक राज्य का एक ज़िला है। ज़िले का मुख्यालय चिकमगलूर है। ज़िले का बड़ा भूभाग पश्चिमी घाट में स्थित है और यह पहाड़ी क्षेत्र तुंगा नदी व भद्रा नदी का स्रोत है। भारत में कॉफ़ी का उत्पादन सबसे पहले इसी ज़िले में करा गया था।